Money in the Bank में होने वाले लास्ट मैन स्टैंडिंग मैच के नियम और जीतने का तरीका
44 // 24 May 2018, 13:18 IST
WWE स्मैकडाउन में शिंस्के नाकामुरा ने एलान किया कि वो मनी इन द बैंक के लिए 'लास्ट मैन स्टैंडिंग' स्टिपुलेशन (शर्त) चुन रहे हैं। अब साफ हो गया है कि मनी इन द बैंक पीपीवी में एजे स्टाइल्स और शिंस्के नाकामुरा के बीच WWE टाइटल के लिए लास्ट मैन स्टैंडिंग मैच होगा। अब काफी सारे रैसलिंग फैंस के मन में सवाल उठ रहा होगा कि आखिर 'लास्ट मैन स्टैंडिंग' मैच क्या होता है, इसके कैसे लड़ा जाता है और किस तरह से इस मैच में रैसलर की जीत होती है।
लास्ट मैन स्टैंडिग (आखिर तक टिके रहने वाला) जैसा कि इसके नाम से ही पता चल रहा है कि जो रैसलर आखिर तक रिंग में खड़ा रहता है, वही मैच जीतता है। ये एक तरह का हार्डकोर मैच होता है, जिसमें कोई भी डिसक्वालीफिकेशन नहीं होती। मैच के दौरान जब एक रैसलर अपने विरोधी को मैट पर गिरा देता है तो रैफरी 10 तक काउंट करता है, अगर रैसलर नहीं उठ पाता तो उसे हारा हुआ घोषित कर दिया जाता है।
अगर दोनों ही रैसलर 10 तक काउंट के बाद ना उठ पाएं तो दोनों की हार होती है और मैच ड्रॉ हो जाता है। लास्ट मैन स्टैंडिंग मैच का मेन रूल होता है कि इसमें विरोधी को नॉकआउट करना होता है। WWE इतिहास का पहला लास्ट मैन स्टैंडिंग मैच द रॉक और मैनकाइंड के बीच 1999 में WWF चैंपियनशिप के लिए हुआ था। इस मैच का कोई नतीजा नहीं निकल पाया था। WWE का आखिरी लास्ट मैन स्टैंडिंग मैच ब्रॉन स्ट्रोमैन और केन के बीच रॉयल रम्बल पीपीवी के बाद हुआ था। कंपनी के इतिहास में अब तक 40 लास्ट मैन स्टैंडिंग मैच हो चुके हैं।
WWE के लास्ट मैन स्टैंडिंग मैचों में ट्रिपल एच, शॉन माइकल्स, द अंडरटेकर, जॉन सीना, द ग्रेट खली, रैंडी ऑर्टन, रोमन रेंस, बतिस्ता, बिग शो जैसे स्टार्स हिस्सा ले चुके हैं।